สุกฤษฎิ์ วิเศษแก้ว

**สุกฤษฏิ์ วิเศษแก้ว**  เป็นนักร้องชาวไทย สังกัดเอ็กแซ็กท์ ในเครือจีเอ็มเอ็ม แกรมมี่ อินฟลูเรซชาวไทย และบุคคลอิสระทางศาสนาชาวไทย รวมถึงเป็นหนึ่งในผู้ถือหุ้นของเดอะ วัน เอ็นเตอร์ไพรส์ มีชื่อเสียงจากผลงานเพลง I Need Somebody (อยากขอสักคน) เขายังมีผลงานในวงการบันเทิง งานเพลง, ละครโทรทัศน์, ละครเวที, ซิตคอม และ ภาพยนตร์ ได้รับการจัดอันดับเป็นหนึ่งในสิบผู้ทรงอิทธิพลร่วมกับบุคคลสำคัญในแวดวงการเมืองและสังคมของไทยประจำปี พ.ศ. 2551 โดยนิตยสาร Positoning และหนึ่งในผู้ทรงอิทธิพลวงการบันเทิงไทย จัดอันดับโดยหนังสือพิมพ์สยามรัฐ 

ความสำเร็จในวงการบันเทิง รางวัลที่ได้รับหลายปีติดต่อกัน เช่น รางวัลขวัญใจมหาชน 5 ปีซ้อน จาก ไนน์เอ็นเตอร์เทน อวอร์ดส์, นักร้องยอดเยี่ยม จาก ท็อปอวอร์ด, นักร้องยอดนิยม จาก ซี๊ด อวอร์ดส ด้านสื่อบันเทิงและโฆษณา เช่น พรีเซ็นเตอร์แห่งปี จาก นิตยสาร Marketeer ปี ค.ศ. 2008, พรีเซ็นเตอร์ชายยอดนิยม ปี ค.ศ. 2009 จาก โอ้โหอวอร์ด, เจ้าพ่อปกแมกกาซีน ปี ค.ศ. 2009 โดยบางกอกทูเดย์ เป็นต้น 

ชื่อเสียงในต่างประเทศ โล่เกียรติคุณ เช่น ทูตละครไทย จาก สถานีโทรทัศน์อันฮุยทีวีของจีน, The Best Asian Artist จาก เอเชียนซองเฟสติวัล ปี ค.ศ. 2010 รางวัลที่ได้รับ เช่น นักแสดงนำชายจากละครทีวีต่างชาติดีเด่น จาก China TV Drama Awards 2011 () ปัจจุบันเป็นอินฟลูเรซเซอร์ หลังจากห่างหายจากวงการเพื่อไปโฟกัสงานทางธรรมะมานาน 5 ปี โดยเขาจะไลฟ์สดผ่านทาง TikTok เสมอ และตอนนี้เขากลับมาทำเพลงอีกครั้งหลังจากแฟนคลับเชียร์จนใจอ่อน เพราะเพลงที่เขาแต่งเมื่อ 10 ปีที่แล้วเป็นเพลงที่เขาเขียนก่อนโควิด และตอนนี้เขาวางมือทางวัดอย่างถาวร เพื่อกลับมารับงานในวงการบันเทิงอีกครั้ง

## ประวัติ
สุกฤษฎิ์ วิเศษแก้ว เกิดที่โรงพยาบาลมหาราชนครเชียงใหม่ จังหวัดเชียงใหม่ เป็นบุตรชายคนที่ 2 ของนายสมจิตร วิเศษแก้ว และนางพรรณธิภา วิเศษแก้ว ทั้ง 2 ท่านมีอาชีพรับราชการ" มีพี่สาว 1 คน ชื่อ แมลงปอ ชื่อ "บี้" นั้นมาจากคำเมืองหรือภาษาท้องถิ่นของภาคเหนือว่า "กัมบี้" (แปลว่า แมลงปอ) สุกฤษฎิ์จบศึกษาระดับอนุบาลที่โรงเรียนอนุบาลสายดรุณ ระดับประถมศึกษาและมัธยมศึกษาที่โรงเรียนมงฟอร์ตวิทยาลัยจังหวัดเชียงใหม่ รหัส MC22655 และเข้าศึกษาต่อในระดับอุดมศึกษา คณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี ภาควิชาวิศวกรรมอุตสาหการ (สาขาวิศวกรรมเมคคาทรอนิกส์) กรุงเทพมหานคร 

ขณะศึกษาในระดับอุดมศึกษาเป็นประธานชั้นปีของสาขาวิชาวิศวกรรมเมคคาทรอนิกส์ ได้รับเลือกเป็นตัวแทนในกิจกรรมต่าง ๆ และเป็นพรีเซ็นเตอร์ให้แก่มหาวิทยาลัย และได้รับเกียรติเป็นตัวแทนบัณฑิตผู้สำเร็จการศึกษา ถวายพวงมาลัยข้อพระกร แด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในพิธีพระราชทานปริญญาบัตรแก่ผู้สำเร็จการศึกษาของมหาวิทยาลัยในปี พ.ศ. 2552

### จุดเริ่มต้น เข้าสู่วงการบันเทิงครั้งแรก ครั้งที่ 1
#### (พ.ศ. 2549 - พ.ศ. 2550)
ในปี พ.ศ. 2549 บี้ เข้าประกวดร้องเพลงในรายการ "เดอะสตาร์ ค้นฟ้าคว้าดาวปี 3" ผ่านเข้ารอบ 8 คนสุดท้าย หมายเลขประจำตัวหมายเลข 8 ทำการแข่งขัน ณ สตูดิโอมูนสตาร์ ลาดพร้าว ขณะแข่งขัน ได้รับฉายา "**[[เจ้าจิ้งจกน้อย]]**" แห่งเวทีเดอะสตาร์ และผ่านเข้ารอบสองคนสุดท้าย ทำการแข่งขัน ณ อิมแพ็ค อารีน่า เมืองทองธานี ได้รับตำแหน่งรางวัลรองชนะเลิศอันดับ 1

ปลายปี พ.ศ. 2549 บี้ เริ่มต้นสร้างผลงานในวงการบันเทิงด้วยการรับบทพระเอกในละครเรื่อง "รอยอดีตแห่งรัก" แสดงคู่กับ พีรชยา พิณเมืองงาม ได้รับโอกาสร้องเพลงประกอบละครเป็นครั้งแรก คือเพลง "ตัดใจไม่ไหว" ซึ่งเป็นเพลงในอัลบั้ม "เลิฟ ซีน" (Love Scenes)  มีซิงเกิลแรก คือเพลง "I Need Somebody (อยากขอสักคน)" ขึ้นอันดับนิวเอนทรีตามชาร์ทวิทยุอย่างรวดเร็ว และครองอันดับ 1 ของซี๊ดเรดิโอชาร์ตนาน 4 สัปดาห์ ซิงเกิ้ลแรกนี้ได้รับรางวัล"เพลงยอดนิยมสุดซี๊ดประจำปี 2007" จาก "ซี๊ด อวอร์ดส 2007" รางวัล"เพลงรักแห่งปี 2006" จาก "อินยังเจเนอรชันชอยส์ อวอร์ดส 2006", รางวัลเพลงยอดนิยม จาก รางวัลสตาร์เอนเตอร์เทนเมนต์อวอร์ดส 2006 และเป็นเพลงประกอบภาพยนตร์โฆษณาโฟโมสต์ ไฮไฟว์ ซึ่งออกอากาศในปี พ.ศ. 2550

ในเดือนพฤศจิกายน เอเชี่ยน เทเลวิชั่น อวอร์ดส์ เชิญตัวแทนศิลปินไทย บี้ ร่วมงานประกาศรางวัลเอเชี่ยน เทเลวิชั่น อวอร์ดส์ 2006 และขึ้นโชว์เพลง "I Need Somebody (อยากขอสักคน)" ที่ ซันเทค สิงคโปร์ อินเตอร์เนชั่นแนล คอนเวนชั่น แอนด์ เอกซ์ซิบิชั่น เซ็นเตอร์

ในปี พ.ศ. 2550 บี้ เป็นพรีเซ็นเตอร์ให้กับนมถั่วเหลืองโฟร์โมสต์ ไฮไฟว์ โดยค่ายโฟร์โมสต์เลือกกลยุทธ์ใช้พรีเซ็นเตอร์เป็นเจ้าแรกในตลาดสินค้านมถั่วเหลืองในขณะนั้น ต่อมาเป็นพรีเซ็นเตอร์ให้กับ "โซนี่ ไซเบอร์ช็อต" ซึ่งเป็นครั้งแรกเช่นกันที่โซนี่เลือกใช้กลยุทธ์พรีเซ็นเตอร์ ในปีนี้มีเรื่องที่ 2 กับค่ายเอ็กแซ็กท์ คือ "หัวใจศิลา" คู่กับ พิชญา ศรีเทพย์ และในระหว่างถ่ายทำละครเรื่องนี้ทำให้บี้ได้รับโอกาสไปเรียนการแสดงเป็นครั้งแรก กับ หม่อมหลวงพันธุ์เทวนพ เทวกุล (หม่อมน้อย) หลังจากนั้นจึงได้รับโอกาส รับบท "ปกรณ์" ในละครเวทีเรื่อง บัลลังก์เมฆ เดอะมิวสิคัล กำกับการแสดงโดย ถกลเกียรติ วีรวรรณ เจ้าของละครเวทีค่ายซีเนริโอ ซึ่งจัดแสดงในปีเดียวกัน

#### (พ.ศ. 2551 - พ.ศ. 2552)
ในปี พ.ศ. 2551 เดือนมกราคม บี้ ออกอัลบั้มเดี่ยวชุดที่ 2 ในชื่อ "ไอเลิฟยูทู" (I Love You Too)  และจัดมินิคอนเสิร์ตเปิดอัลบั้ม ณ เมืองไทยรัชดาลัย เธียเตอร์ มีเพลงที่ได้รับความนิยม เช่น "จังหวะหัวใจ", "Someone", "อยากถูกเรียกว่าแฟน" เป็นต้น ในเดือนพฤษภาคม บี้ เป็นพรีเซ็นเตอร์ให้กับโทรศัพท์มือถือ "ไอ-โมบาย" โดยรุ่นที่เป็นพรีเซ็นเตอร์สามารถสร้างยอดได้ขายกว่า 1 ล้านเครื่อง  ในเดือนพฤษภาคม ค่ายจีเอ็มเอ็ม แกรมมี่ ร่วมกับค่ายเอ็กแซ็กท์และซีเนริโอ จัดคอนเสิร์ตใหญ่ในชื่อ คอนเสิร์ต บี้ เลิฟแอตแทค (Bie Love Attack) ณ อิมแพ็ค อารีน่า เมืองทองธานี ในเบื้องต้นมีแนวคิดว่าสถานที่จัดคอนเสิร์ตใหญ่เกินไป แต่ด้วยสาเหตุที่สถานที่อื่นซึ่งเล็กกว่าอิมแพ็คนั้นถูกจองหมดแล้วในช่วงเวลาที่ต้องการจัดคอนเสิร์ต ดังนั้นทีมงานจึงต้องเลือกจัดคอนเสิร์ตครั้งนี้ ณ สถานที่ดังกล่าว อย่างไรก็ตาม บัตรคอนเสิร์ตในครั้งนี้จำหน่ายหมดภายในเวลา 2 วัน จึงได้มีการเพิ่มรอบการแสดงคอนเสิร์ต เป็น 2 รอบ 

ในเดือนสิงหาคม บี้ กลับมาแสดงละครเวทีอีกครั้ง โดยรับบท *นพพร* ในละครเวทีเรื่อง *"[[ข้างหลังภาพ เดอะมิวสิคัล]]"* รับบทนำเป็นครั้งแรกคู่กับ สุธาสินี พุทธินันทน์  ต่อมาได้เป็นพรีเซ็นเตอร์ให้กับรถจักรยานยนต์ ฮอนด้า คลิก ไอ พร้อมกับออกอีเวนต์คอนเสิร์ตทั่วประเทศ ในปีนี้ บี้ ได้รับการจัดอันดับเป็น หนึ่งในผู้ทรงอิทธิพลวงการบันเทิงไทย ร่วมกับดาราศิลปินอื่น ๆ โดยหนังสือพิมพ์สยามรัฐ และเป็นหนึ่งใน ผู้ทรงอิทธิพลไทยประจำปี 2551 ร่วมกับบุคคลสำคัญของไทยในแวดวงต่าง ๆ โดยนิตยสาร Positoning 

ในปี พ.ศ. 2552 บี้ เป็นพรีเซ็นเตอร์ให้กับ ผลิตภัณฑ์หมากฝรั่งและลูกอม "คลอเร็ท" และออกอัลบั้มที่สาม ในชื่อว่า ฮักบี้ (Hug Bie)  มีเพลงยอดนิยม เช่น wait a minute, มากมาย, ความทรงจำในลมหายใจ, Hug เป็นต้น โดยอัลบั้ม ฮักบี้ เป็นอัลบั้มที่มียอดดิจิตอลดาวโหลดสูงสุดของจีเอ็มเอ็มแกรมมี่ในปีนั้น

ในเดือนมิถุนายน งานละครข้ามค่ายเป็นครั้งแรกของบี้กับค่ายละครไท ของผู้จัดละครชื่อดัง หทัยรัตน์ อมตวณิชย์ ทางช่อง 3 ในเรื่อง "พระจันทร์สีรุ้ง" คู่กับ ทักษอร ภักดิ์สุขเจริญ ร่วมด้วย พงษ์พัฒน์ วชิรบรรจง และ จินตหรา สุขพัฒน์ ต่อมา จีเอ็มเอ็ม แกรมมี่ ร่วมกับค่ายเอ็กแซ็กท์และซีเนริโอ จัดคอนเสิร์ตใหญ่ครั้งที่สอง "บี้ เลิฟมากมาย" (Bie Love มากมาย) ณ อิมแพ็ค อารีน่า เมืองทองธานี เปิดการแสดง 2 รอบเต็ม ในปีนี้ได้รับรางวัลสำคัญ ได้แก่ **"รางวัลลูกกตัญญู"** โดยสภาสังคมสงเคราะห์ฯในพระบรมราชูปถัมภ์ เนื่องในวันแม่แห่งชาติ **"รางวัลเยาวชนดีเด่นแห่งชาติ"** โดยกระทรวงการพัฒนาสังคมและความมั่นคงของมนุษย์ เนื่องในวันเยาวชนแห่งชาติ เป็นต้น และ **"รางวัลขวัญใจมหาชน"** จาก รางวัลไนน์เอ็นเตอร์เทน อวอร์ดส์ ครั้งที่ 2 เป็นปีแรก

#### (พ.ศ. 2553 - พ.ศ. 2554)
[thumb|สุกฤษฎิ์ วิเศษแก้ว ประชาสัมพันธ์อัลบั้ม ''[ณ บัด NOW* ที่เวรี่ ทีวี]]
ในปี พ.ศ. 2553 บี้ มีผลงานเพลง ในชื่อมินิอัลบั้ม อิทส ออลไรท์ () ออกเป็นมินิอัลบั้มจำนวน 3 เพลง มีเพลงดังอย่าง "เพลงรัก" ซึ่งเป็นเพลงที่ติดอันดับ 1 จากซี๊ดชาร์ต 5 สัปดาห์ และติดอันดับ Top Download ของแกรมมี่นานสองเดือนติดต่อกัน ในปีนี้มีผลงานทางด้านการแสดง[[ละครโทรทัศน์]]แนวโรแมนติกคอมาดี้เรื่อง "[[ดอกรักริมทาง]]" โดยค่าย[[เอ็กแซ็กท์]] คู่กับ [[วรรณรท สนธิไชย]] และทัวร์คอนเสิร์ตเป็นเวลา 3 เดือนโดยผู้สนับสนุนจาก ยำยำ ที่รับเป็นพรีเซ็นเตอร์

รางวัลสำคัญที่ได้รับในปีนี้ ได้แก่ *'"ขวัญใจมหาชน"** เป็นปีที่ 2 จากงาน [[รางวัลไนน์เอ็นเตอร์เทน อวอร์ดส์ ครั้งที่ 3]], **"นักร้องยอดเยี่ยม"** จาก "[[ท็อปอวอร์ด 2009]]" เป็นปีที่ 2, **"สตาร์ป็อปปูลาร์โหวต"** จาก "[[สยามดาราสตาร์อวอร์ด 2010]]" () **"นักร้องชายยอดนิยม"** จาก "[[สตาร์เอนเตอร์เทนเมนต์อวอร์ดส 2009 ครั้งที่ 8|รางวัลสตาร์เอนเตอร์เทนเมนต์อวอร์ดส ครั้งที่ 8]]" (), **"ศิลปินยอดนิยมสุดซี้ดประจำปี"** จาก ซี๊ด อวอร์ดส์ 2010 ()

ในเดือนกรกฎาคม บี้ เข้าพิธีอุปสมบทที่วัดอินทาราม [[จังหวัดพระนครศรีอยุธยา]] โดยมีดาราและศิลปินมาร่วมอนุโมทนาบุญอย่างคับคั่ง นำโดย ถกลเกียรติ วีรวรรณ และนักแสดงจากค่ายเอ็กแซ็กท์ และได้รับฉายาว่า **"ฐิตรตโน"** แปลว่า **ผู้มีรัตนตรัยเป็นที่ตั้ง** ศึกษาพระธรรมเป็นเวลา 10 วัน โดยจำวัดที่วัดอินทาราม 2 คืน และเดินทางไปธุดงค์ต่างจังหวัด และลาสิกขาบทเมื่อวันที่ [[12 กรกฎาคม]] [[พ.ศ. 2553]]

ในเดือนตุลาคม บี้ เป็นตัวแทนศิลปินไทยเข้าร่วมงาน คอนเสิร์ต Asia Song Festival เข้าร่วมงานภายใต้ชื่อ **'2010 Asia Song Festival, Let's go G20 Concert**' ซึ่งจัดขึ้นเป็นปีที่ 7 โดยในปีนี้เป็นการร่วมฉลองการเป็นเจ้าภาพจัดการประชุม G20 ณ [[โซล]] โดย [[UNICEF]] และ KOFICE ผู้จัดงาน ในปีนี้มีศิลปินระดับแนวหน้าแต่ละประเทศเข้าร่วม เช่น [[เรน (นักร้อง)|เรน]], [[โบอา]] เป็นต้น จัดขึ้น ณ สนามกีฬาโอลิมปิคจัมชิล [[โซล]] [[ประเทศเกาหลีใต้]] เมื่อวันที่ [[23 ตุลาคม]] [[พ.ศ. 2553]] และได้รับโล่เกียรติคุณ **The Best Asian Artist Award** เป็นที่ระลึกภายในงาน

ในปี พ.ศ. 2554 บี้ ได้ออกอัลบั้มเดี่ยวชุดที่ 4 ในชื่อ รักนะคะ มีเพลงที่ได้รับความนิยม เช่น [[กลัวที่ไหน]], [[รักนะคะ]], Look Like Love เป็นต้น และ แสดงละครเรื่อง [[ข้ามเวลาหารัก]] ในเดือนกรกฎาคม ค่ายจีเอ็มเอ็ม แกรมมี่ ร่วมกับค่ายเอ็กแซ็กท์และซีเนริโอ จัดคอนเสิร์ตใหญ่ครั้งที่สาม ณ อิมแพ็ค อารีน่า เมืองทองธานี ในชื่อคอนเสิร์ตว่า บี้ เลิฟไม่กลัว กลัวไม่เลิฟ (Bie Love ไม่กลัว กลัวไม่ Love) เปิดขายบัตรหนึ่งเดือนก่อนวันแสดง เปิดจำหน่ายบัตรในวันที่ 26 พฤษภาคม พ.ศ. 2554 การจองบัตรครั้งนี้ทำลายสถิติการจัดคอนเสิร์ตที่ผ่านมาทั้งสองครั้ง โดยไม่ถึง 3 ชั่วโมงของการเปิดขายบัตร และเพิ่มรอบสองในเวลา 16 นาฬิกาของวันเดียวกัน ต่อมามีการเพิ่มรอบที่สามในสัปดาห์ต่อมา โดยคอนเสิร์ตครั้งนี้จัดแสดงในวันที่ 8-9-10 กรกฎาคม พ.ศ. 2554  และบี้ยังได้ **"รางวัลขวัญใจมหาชนปีที่ 3"** จาก [[รางวัลไนน์เอ็นเตอร์เทน อวอร์ดส์ ครั้งที่ 4]]

====**ก่อนบั้นปลายชีวิตก่อนอำลาวงการบันเทิง ในรอบที่ 1** **(พ.ศ. 2555 - 2568)**====

ในปี พ.ศ. 2555 "บี้" มีผลงานเพลง ในชื่อมินิอัลบั้ม [[ณ บัด NOW]] และ แสดงละครเวที [[รักจับใจ เดอะโรแมนติกมิวสิคัล]] และบี้ยังได้รับแสดงละครเรื่อง [[คู่กรรม]] รับบทเป็น โกโบริ คู่กับ [[หนึ่งธิดา โสภณ]] บวงสรวงไปเมื่อเดือนกันยายนปี 2555 ออกอากาศปี 2556 และบี้ยังได้ **"รางวัลขวัญใจมหาชนปีที่ 4"** จาก รางวัลไนน์เอ็นเตอร์เทน อวอร์ดส์ ครั้งที่ 5

ในปี พ.ศ. 2556 ละครคู่กรรมถูกนำมา ฉายลงจอโทรทัศน์ ในช่วงต้นปี โดยมีกระแสตอบรับ จากคนไทยทั้งประเทศ อย่างมาก และบี้ยังได้รับ รางวัลขวัญใจมหาชน จาก [[รางวัลไนน์เอ็นเตอร์เทน อวอร์ดส์ ครั้งที่ 6]] เป็นปีที่ 5 ติดต่อกัน โดยได้สร้างประวัติศาสตร์ ในวงการเพลงไทย โดยการเป็นศิลปินยอดนิยม **ขวัญใจมหาชนถึง 5 ปี** ติดต่อกัน และรางวัลอื่น ๆ อีกคือ Top Awards 2012 : สาขาศิลปินชายยอดนิยม, Gmember Awards 2013 : สาขาสุดยอดศิลปินชายแห่งปี,  Daradaily The GREAT Awards 2013 : สาขาศิลปินชายยอดนิยม, Kazz Awards 2013 : ศิลปินชายแห่งปี
Bang Awards 2013 : สาขา เพลงเต้นตาย เพลง รักจับใจ, 2013 Thailand Sina Weibo Night & ManGu Magazine 1st year Anniversary สาขาChinese’s Favorite Thai Singer

ในเดือนกรกฎาคม บี้ เข้าพิธีอุปสมบทเป็นครั้งที่ 2 ที่วัดอินทาราม [[จังหวัดพระนครศรีอยุธยา]] ศึกษาพระธรรมได้เป็นเวลา 7 วัน และลาสิกขาบทเมื่อวันที่ 11 กรกฎาคม พ.ศ. 2556 ต่อมา บี้ได้มีโอกาสแสดงภาพยนตร์ครั้งแรกเรื่อง [[คิดถึงวิทยา]] คู่กับ [[เฌอมาลย์ บุญยศักดิ์]] บวงสรวงไปเมื่อเดือนกันยายน เข้าฉายเดือนมีนาคม ปี 2557

ในปี พ.ศ. 2557 ภาพยนตร์ คิดถึงวิทยา ได้รับการตอบรับที่ดี ด้วยรายได้101ล้านบาท และได้รับคัดเลือกให้เป็นตัวแทนหนังไทย เข้าประกวดรางวัลออสการ์ 2015 สาขาภาพยนตร์ภาษาต่างประเทศ และยังได้รับรางวัลอื่น ๆ อีก คือ รางวัล Bang Awards 2014 สาขา Favorite เพลงเต้นตาย : ระวังคนกำลังเหงา,
รางวัล Gmember Awards 2014 สาขา สุดยอดศิลปินชายแห่งปี, รางวัล Playpark Music Awards 2014 สาขา ศิลปินชายยอดนิยม, รางวัล EFM Awards เพลงยอดนิยม ประจำเดือนเมษายน 2557 : รักแท้แปลว่าเธอ, รางวัล EFM Awards เพลงยอดนิยม ประจำเดือนตุลาคม 2557 : ยังว่าง 

ปี พ.ศ. 2558 บี้ได้เล่นละครเรื่องจัดรักวิวาห์ลวง ซึ่งออกอากาศทาง[[ช่องวันเอชดี|ช่องวัน เอชดี]] และเล่นละครเวทีเรื่อง Waterfall ที่อเมริกา เมื่อกลางปีและปลายปีเขากลับมามีผลงานเพลง กินข้าวยัง

ปี พ.ศ. 2559 เขาได้ออกซิงเกิ้ลใหม่ชื่อเพลงว่าถลำ และมีคอนเสิร์ต บี้ สุกฤษฎิ์ Love 10 ปีไม่มีหยุด และเล่นซิทคอมเรื่องสูตรรักชุลมุน ในเดือนธันวาคมปีเดียวกัน บี้ได้บันทึกเสียงเพลง "[[เธอคือพรหมลิขิต (เพลงของสุกฤษฎิ์ วิเศษแก้ว)|เธอคือพรหมลิขิต]]" ซึ่งเป็นซิงเกิลของ[[เก็ทสึโนวา]] แต่วงเก็ทสึโนวาไม่ได้ร้อง นับถือว่าดนตรีเริ่มในเดือนและปีเดียวกัน และเผยแพร่ในวันที่ 4 สิงหาคม พ.ศ. 2560 ทางยูทูบของ[[เอ็กแซ็กท์]]และ[[ช่องวัน 31]] 

ปี พ.ศ. 2560 เขาแสดงละครเรื่อง [[เธอคือพรหมลิขิต (เพลงของสุกฤษฎิ์ วิเศษแก้ว)|เธอคือพรหมลิขิต]]คู่กับ [[เอสเธอร์ สุปรีย์ลีลา]] ละครที่มีกระแสโด่งดังมากจนฮิตในโลกโซเชียล ในเดือนสิงหาคมปีเดียวกัน และถูกทาบทามเล่นแสดงซีรี่ส์วายครั้งแรก ในเรื่อง [[กฎแห่งรักดึงดูด]] เขาจะมารับบทเป็น ติณห์ ทนายนักกฎหมาย แสดงคู่กับ [[อาณัตพล ศิริชุมแสง|**อาร์ อาณัตพล ศิริชุมแสง**]] เขาจะมาแสดงเป็น ฌาน ในรอบ 11 ปี ได้เป็นคู่จี้นอีกครั้ง ขณะตอนประกวด[[เดอะสตาร์ ค้นฟ้าคว้าดาว|เดอะสตาร์ ค้นฟ้าคว้าดาว ปี 3]] ในปี พ.ศ. 2549 แต่สุดท้าย ไม่ได้แสดงทั้งคู่ แต่โปรเจคถูกยกเลิกไปเมื่อ 6 ปีต่อมา ในปี พ.ศ. 2566 และมาทำโปรเจคนี้อีกครั้ง ต้องหาออดิชั่นนักแสดงใหม่คู่จิ้นต้องเป็นบทของ [[รชตะ หัมพานนท์|**แจม รชตะ หัมพานนท์**]] และ [[ธนภัทร กาวิละ|**ฟิล์ม ธนภัทร กาวิละ**]] จากละครเรื่อง[[คุณชาย]] ออกอากาศในปี พ.ศ. 2566 ทางช่องวัน 31 

ปี พ.ศ. 2561 เขาแสดงละครเรื่อง [[พรหมไม่ได้ลิขิต]] คู่กับ [[เอสเธอร์ สุปรีย์ลีลา]] อีกครั้ง ซึ่งเป็นละครเรื่องสุดท้ายของเขา ในวันที่ 30 สิงหาคม ปีเดียวกัน บี้จะฝากแสดงละครเรื่องนั้นก็คือ [[กระเช้าสีดา (ละครโทรทัศน์)|กระเช้าสีดา]] เขาจะมารับบทเป็น อำพน เป็นน้องชายในเรื่อง และเป็นพระรองครั้งแรกในเรื่อง แสดงคู่กับ **คลาวเดีย จักรพันธุ์** เขาจะมาแสดงเป็น รตี เป็นพี่สาวในเรื่อง  และเป็นเพื่อนสนิท ของ น้ำพิง ส่วนบทน้ำพิงในเรื่องรับบทโดย **นุ่น วรนุช ภิรมย์ภักดี** แสดงคู่กับ [[ปีเตอร์ คอร์ป ไดเรนดัล]] รับบทเป็น คุณลือ แต่สุดท้ายปฏิเสธไม่ได้เล่น แต่ต้องถูกพับโปรเจคต์เมื่อ 3 ปีก่อน แต่ต้องหานักแสดงใหม่ ในรับบทอำพน ในเรื่องต้องหานักแสดง ต้องบทนี้ก็คือ **จิรายุ ตันตระกูล** ออกอากาศอีกครั้งในปี พ.ศ. 2564  

ปี พ.ศ. 2562 ในเดือนกรกฎาคม เขาได้ขึ้นละครเวที 100 ปี [[บัลลังก์เมฆ เดอะ มิวสิคัล]] ที่เมืองไทยรัชดาลัยเธียเตอร์ ในเดือนธันวาคมปีเดียวกัน บี้จะฝากแสดงละครฟอร์มใหญ่อีกเรื่องหนึ่งคือ [[ทายาทหมายเลข 1]] ซึ่งรับบทเป็น ชลธาร รพีธาดา แสดงร่วมกับ **เอสเธอร์ สุปรีย์ลีลา** ที่เล่นเป็นสีน้ำ นางร้ายของเรื่อง ส่วนบททะเลหลวงรับบทโดย **เพชร โบราณินทร์** บทปานชีวารับบทโดย [[ณิชา ปิยะวัฒนานนท์|**ผิงผิง ณิชา ปิยะวัฒนานนท์**]] บทมหาสมุทรรับบทโดย **ปู้ กิตติพงษ์ ปลื้มปรีดาพร** และบทอันดามันรับบทโดย **ก้อง วิทยา เทพทิพย์** (เคยเป็นนักแสดงจาก[[สี่เทพผู้พิทักษ์]]) ซึ่งเขาจะเล่นเป็นลูกชายของ [[ศักดิ์สิทธิ์ แท่งทอง]] และ [[คัทลียา แมคอินทอช]] ที่รับบทเป็นนทีและวีริน ส่วนบทป้าใหญ่รับบทโดย ใหม่ เจริญปุระ และบทโปรยฝนรับบทโดย [[พิยดา จุฑารัตนกุล]] และบทพศินรับบทโดย [[ปฏิภาณ ปฐวีกานต์]] แต่ในเดือนมกราคม พ.ศ. 2563 ได้พับโปรเจกท์ไปก่อน เนื่องจากยังไม่พร้อมฟิตติ้งและถ่ายทำ แต่ในปี พ.ศ. 2568 ได้กลับมาอีกครั้งโดยเปลี่ยนพระเอกคือ [[ภรภัทร ศรีขจรเดชา|**ตรี ภรภัทร ศรีขจรเดชา**]] แต่ภรภัทรไม่ได้เป็นพระเอก ไปรับเชิญแค่ตอนเดียวเท่านั้น เนื่องจากตกเฮลิคอปเตอร์ และตัวละครอื่นๆ ก็ต้องเปลี่ยนตัวนักแสดงใหม่ทั้งหมดเช่นกัน เช่น บททะเลหลวงรับบทโดย [[ชยุตม์ นิติชาคร]] พระเอกรุ่นใหม่ของสังกัด บทปานชีวารับบทโดย [[ญาณิน โอภาสสถาวร]] มหาสมุทรรับบทโดย [[อัครวินท์ นันทิพัฒน์]] และอันดามันรับบทโดย [[ภูปภพ โกมลโชติ]] ส่วนบทรุ่นใหญ่เช่น ป้าใหญ่รับบทโดย [[สินจัย เปล่งพานิช]] บทนทีรับบทโดย [[ศักดิ์สิทธิ์ แท่งทอง]] บทวีรินรับบทโดย [[คัทลียา แมคอินทอช]] บทโปรยฝนรับบทโดย [[อรจิรา แหลมวิไล]] และบทพศินรับบทโดย [[อัมรินทร์ นิติพน]] และในเดือนปีเดียวกัน เขาจะฝากแสดงละครนั้นคือ [[มณีพยาบาท]] โดยเขารับบทเป็น พฤกษ์ / ภูมินทร์ แต่สุดท้ายถอนตัวจากพระเอกในเรื่อง และ ไม่ได้เล่น และ พ.ศ. 2563 ในช่วงสถานการณ์โควิด กำลังหาพระเอกใหม่เรื่อง แต่ยกเลิกออดิชั่น ในปี พ.ศ. 2563 - 2564 ใน 3 ปีต่อมา ในเดือน ตุลาคม พ.ศ. 2565 หลังจาก[[โรคติดเชื้อไวรัสโคโรนา 2019|สถานการณ์โควิด 19]] ซาลง ในวันออดิชั่นได้วางตัวนักแสดงใหม่ก็ต้องบทของ [[ฐิติภูมิ เตชะอภัยคุณ|**นิว ฐิติภูมิ เตชะอภัยคุณ**]] คู่กับ [[นลินทิพย์ สกุลอ่องอำไพ|**บัว นลินทิพย์ สกุลอ่องอำไพ**]]

ปี พ.ศ. 2563 เขามีผลงานเพลงใหม่จากโปรเจกต์พิเศษ Sun & Moon คือเพลงเข้าใจไม่ตรงกัน คู่กับ [[ต่าย อรทัย]] ในเดือนสิงหาคมปีเดียวกัน บี้ถูกทาบทามเล่นซีรี่ส์ข้ามช่องครั้งแรก บี้จะฝากแสดงซีรี่ส์วาย [[นิ่งเฮียก็หาว่าซื่อ|Cutie Pie นิ่งเฮียก็หาว่าซื่อ]] จากค่าย[[ดูมันดิ]] ถูกเรียกเชิญมาแสดง ออกอากาศทางช่อง[[เวิร์คพอยท์ เอ็นเทอร์เทนเมนท์|เวิร์คพอยท์ 23]] รับบทเป็น เฮียเหลียน แสดงคู่กับ [[อาณัตพล ศิริชุมแสง|**อาร์ อาณัตพล ศิริชุมแสง**]] รับบทเป็น เกื้อ กีรติ แต่ไม่ได้แสดงทั้งคู่ 2 ปีต่อมา แต่ในปี พ.ศ. 2565 ได้เปลี่ยนตัวนักแสดงคู่จิ้นรุ่นใหม่ **ซี พฤกษ์ พานิช** รับบท เฮียเหลียน และ **นุนิว ชวรินทร์ เพริศพิริยะวงศ์** รับบท เกื้อ กีรติ  

ปี พ.ศ. 2564 บี้มีซิงเกิ้ลใหม่ชื่อว่ามาละวา และเพลงเธอยังมีฉัน เป็นเพลงที่นำมาคัฟเวอร์ใหม่ซึ่งต้นฉบับคือ [[เสกสรรค์ ศุขพิมาย]] และปลายปีเขาได้ขึ้นเวที [[เดอะสตาร์ ไอดอล]] เพื่อร้องเพลงคั่นกู ของ[[วชิรวิชญ์ ชีวอารี]] คู่กับ[[ฟาติมา เดชะวลีกุล]] 

ปี พ.ศ. 2565 บี้ได้ติดโควิด 19 โดยแจ้งผ่าน IG ส่วนตัว แล้วพอเขาหายดีเขาก็กลับมารับงานตามปกติในฐานะผู้ถือหุ้นคนใหม่ที่บริษัท [[เดอะ วัน เอ็นเตอร์ไพรส์]] และก่อนที่จะอำลาวงการบันเทิงเขาคิดว่ากำลังจะมีผลงานละครช่องวัน โดยละครที่เขาคิดไว้ก่อนหน้านั้นคือเรื่อง [[พนมนาคา]] โดยเข้ารับบทเป็น อนันตชัย แต่สุดท้ายเขาบอกว่าไม่ได้เล่นและพอวันออดิชั่นได้วางตัวนักแสดงก็ต้องเป็นของ **ตรี ภรภัทร ศรีขจรเดชา** และละครแนวภาคอีสานครั้งแรกของเขา คือละคร [[พ่อจ๋าแม่อยู่ไหน]] ซึ่งเขาจะมารับบทเป็น พิณ เพราะเป็นบทพระเอกนำ และได้รับบทพ่อครั้งแรก คู่กับ [[ข้าวทิพย์ ธิดาดิน]] แต่สุดท้ายก็ไม่ได้เล่น เพราะเขาเป็นคนภาคเหนือ พูดภาษาอีสานไม่ได้ ต้องพับโปรเจ็กต์นี้ไว้ก่อน 3 ปีต่อมาในปี พ.ศ. 2568 ต้องหาออดิชั่นนักแสดงใหม่ทั้งหมดในเรื่อง และบทนี้ต้องรับบทโดย **ไผ่ พงศธร** 

ปี พ.ศ. 2566 บี้ ได้ขึ้นแท่นดาวติ๊กต็อกคนใหม่ โดยเขาจะถ่ายที่วัดและมุ่งเน้นทางธรรมะเป็นหลัก และแฟนๆ ก็อยากให้เขากลับมามีผลงานในวงการบันเทิง และเมื่อช่วงต้นปีเขาวิดีโอคอลล์กับชินจัง ญาณาธิป จากรายการ [[เดอะสตาร์ ค้นฟ้าคว้าดาว 2022]] เพื่อให้กำลังใจชินจังเพราะเลือกเพลง I Need Somebody ไปร้องโชว์ในรายการนั้น ในช่วงเดือนเมษายน ปีเดียวกัน เขาได้ไปงานศพ[[อำนวย วีรวรรณ]] บิดาของ[[ถกลเกียรติ วีรวรรณ]] พร้อมกับเพื่อนพี่น้องนักแสดงสังกัด[[เดอะ วัน เอ็นเตอร์ไพรส์]] และก่อนที่เขาจะพักงานเขาคิดว่ากำลังจะมีผลงานละครช่องวัน โดยละครที่เขาคิดไว้คือเรื่อง [[ผาแดงนางไอ่]] โดยเขารับบทเป็นผาแดงแต่สุดท้ายเขาก็ไม่ได้เล่นและพอวันออดิชั่นคัดเลือกนักแสดงบทนี้ก็ต้องเป็นบทของ **ก้อง วิทยา เทพทิพย์** และมีละครอีก 2 เรื่องที่เขาคิดไว้ก่อนอำลาวงการนั้นก็คือ [[ทองประกายแสด]] โดยรับบทเป็นมนตรา เป็นผัวคนที่ 5 เพราะบทนี้เป็นบทพระเอกนำ และสุดท้ายก็ไม่ได้เล่น แต่หลังจากนั้น ในเดือนมิถุนายน พ.ศ. 2566 ก็ได้เปลี่ยนตัว และ คัดเลือกนักแสดงบทนี้ก็ต้องเป็น **เจษ เจษฎ์พิพัฒ ติละพรพัฒน์** เล่นคู่กับ **ใบเฟิร์น พิมพ์ชนก ลือวิเศษไพบูลย์** และเรื่องที่สองก็คือ [[เหมันต์ตะวันรอน]] โดยรับบทเป็นเสือตะวัน ประกบคู่กับ **วิว วรรณรท สนธิไชย** เพราะว่าเรื่องนี้เสือตะวันต้องมีฉากบู๊และยิงปืน แต่สุดท้ายก็ไม่ได้เล่น และวันคัดเลือกนักแสดงบทนี้ก็ต้องเป็นของ **แจม รชตะ หัมพานนท์** และต่อมาเดือน กันยายน พ.ศ. 2566 และ เรื่องที่สามก็คือ [[ลิเกหมอลำ]] โดยรับบท เพลงรัก (พี่ชายของ เพลงพิณ กับ บัวลอย) แต่สุดท้ายก็ไม่ได้เล่น ต้องเปลี่ยนตัวนักแสดงเป็น [[เศรษฐพงศ์ เพียงพอ|**เต๋า เศรษฐพงศ์ เพียงพอ**]] เล่นคู่กับ [[เซียงเซียง พรสรวง|**เซียงเซียง พรสรวง**]] และ [[ลำไย ไหทองคำ|**ลำไย ไหทองคำ**]] และ [[ภูศิลป์ วารินรักษ์|**เต๋า ภูศิลป์**]] หลังจากนั้นในวันที่ 23 ตุลาคม พ.ศ. 2566 บี้ได้ลาออกจาก[[เดอะ วัน เอ็นเตอร์ไพรส์]] และออกจากวงการบันเทิงอย่างถาวร และเข้าสู่ทางวัดและธรรมะ ในเดือนพฤศจิกายน พ.ศ. 2566 ถึง เดือนมกราคม พ.ศ. 2569   

ในปี พ.ศ. 2567 เขาได้ลงรูปสุดท้ายผ่านอินสตาแกรมส่วนตัวคือโพสต์อายุ 40 เพื่อเป็นการเอาฤกษ์เอาชัย แต่จริงๆ เขาอายุ 39 ปี จากนั้นแฟนๆ ก็ตามหาเขา ติดต่อเขาเพื่อให้เขากลับมารับงานในวงการบันเทิงอีกครั้ง โดยเฉพาะ[[กรณ์ภัสสร ด้วยเศียรเกล้า]] รุ่นน้องเดอะสตาร์ของเขาก็เป็นคนพูดว่าอยากให้เขากลับมารับงานไวๆ 

ในปี พ.ศ. 2568 บี้ได้กลับมาโพสต์ภาพวันเกิดในวัย 40 ลงอินสตาแกรมส่วนตัว พร้อมมีเค้กหลายอย่างโดยเขายังทำงานที่วัดอย่างอิสระ ซึ่งมีเพื่อนจาก[[เดอะสตาร์]], คนในวงการบันเทิงและคนอื่นๆ ได้โพสต์ถึงเขาด้วย และแฟนคลับนับล้านคนก็อยากให้เขากลับมารับงานในวงการบันเทิงอีกครั้ง และเขาก็จะกลับมารับงานอีกไม่นาน

===การกลับมารับงานในวงการบันเทิง และ แสดงคอนเสิร์ต ในรอบที่ 2 ก่อนวางมือทางวัดอย่างถาวร (พ.ศ. 2569–ปัจจุบัน)===

ในปี พ.ศ. 2569 บี้ก็ได้กลับมาอีกครั้งพร้อมได้รับการเห็นโพสต์ของแฟนคลับเพื่อให้เขากลับมาอีกครั้งในวงการบันเทิง โดยเขาตอบว่ายาก แต่เขาจะกลับมารับงานอีกไม่ช้า เช่น งานเพลง งานแสดง และคอนเสิร์ต เพราะเขาได้วิดีโอคอลล์กับ 4 โพดำเนื่องในวันวาเลนไทน์และตรุษจีน และล่าสุดเขาก็ได้ไลฟ์สดที่ TikTok ครั้งแรก แต่ครั้งนี้เขากลับมาในฐานะอินฟลูเรซเซอร์ และล่าสุดเขาประกาศทางไลฟ์ Tiktok ว่าเขาจะกลับมาทำผลงานเพลงอีกครั้งในรอบ 5 ปีเพราะเพลงที่เขาเขียนนั้นเก็บไว้เมื่อสิบปีก่อน (ช่วงก่อนโควิด) ซึ่งเพลงใหม่ของเขามีชื่อว่า อ.บ.จ. ซึ่งเขาเป็นคนใบ้และกำลังจะปล่อยในเดือนเมษายน 2569 โดยส่งเพลงให้ต้นสังกัดเรียบร้อย หลังจากแฟนคลับเชียร์เขาจนใจอ่อน และเขากำลังจะมีละครช่องวันเรื่องใหม่เร็วๆ นี้ อีกทั้งเขายังประกาศว่าเจ้าตัวกำลังจะกลับมาเซ็นสัญญาสังกัด [[เดอะ วัน เอ็นเตอร์ไพรส์]] อีกครั้งในรอบ 3 ปี เพราะคือบ้านหลังเก่าของเขาเอง และวางมือทางวัดอย่างถาวรเพื่อที่จะกลับมารับงานในฐานะศิลปินและนักแสดงในสังกัดนี้อย่างเป็นทางการ และจะมีคอนเสิร์ตใหญ่ในเร็วๆนี้ ที่ตามคำสัญญาจากแฟนคลับ และนานนับ 9 ปีที่ บี้ สุกฤษฏิ์ ไม่มีคอนเสิร์ตใหญ่ ในรอบ 9 ปีเต็ม พ.ศ. 2560 - 2569   

== ชื่อเสียงในต่างประเทศ ==
บี้ มีผลงานละครออนแอร์ใน[[ประเทศจีน]] [[ฮ่องกง]] [[ไต้หวัน]] และ [[มาเก๊า]] เริ่มต้นมีชื่อเสียงใน[[ประเทศจีน]] จากผลงานละครโทรทัศน์ [[รอยอดีตแห่งรัก]] ที่ออกอากาศทางสถานีโทรทัศน์ CCTV8 ได้อันดับเรตติ้งละครต่างประเทศยอดนิยมอันดับสองในปี 2553 มีผลงานละครโทรทัศน์ที่ออกอากาศต่อมา เช่น [[หัวใจศิลา]] และ [[ดอกรักริมทาง]] จากผลงานละครที่ได้รับความนิยมจึงได้รับเลือกเป็น **ทูตละครไทย** ของสถานีโทรทัศน์ อันฮุยทีวี ในปี 2554

=== การเข้าสู่ตลาดบันเทิงของจีน ===
ปี พ.ศ. 2553 [[รอยอดีตแห่งรัก]] ออกอากาศทางสถานีโทรทัศน์กลางของจีนช่อง **CCTV8** ในเดือนพฤษภาคม และรีรันการออกอากาศทาง CCTV8 กว่า 4 ครั้งในเวลา 6 เดือน และออกอากาศทางสถานีโทรทัศน์ CCTV1 ของจีนในปลายปี 2553 ละครเรื่องนี้ได้รับการจัดอันดับ เป็นละครที่มีเรตติ้งสูงเป็นอันดับสองจากละครต่างประเทศทั้งหมดที่ฉายทาง CCTV8 ในปีนั้น

ปี พ.ศ. 2554 เดือนกุมภาพันธ์ [[ดอกรักริมทาง]] ได้รับการออกอากาศทางสถานีโทรทัศน์อันฮุยของจีน ละครเรื่องนี้ได้รับเรตติ้งสูงเป็นอันดับที่ 2 รองจากละครจีนที่ฉายในช่วงเวลาเดียวกัน และเป็นซี่รี่ส์ต่างประเทศที่ได้รับความนิยมสูงสุดของ ในเว็บไซต์ PPS ของจีน

บี้ เดินทางเยือนจีนอย่างเป็นทางการครั้งแรก ณ [[กรุงปักกิ่ง]] ในวันที่ 7-11 เมษายน 2554 ซึ่งสถานีอัน ฮุย เว่ย ซื่อ และบริษัท Artop International Media เชิญให้เข้าร่วมกิจกรรมมีทแอนด์กรี๊ดกับแฟนคลับและแฟนละคร ได้รับความสนใจจากสื่อมวลชนกว่า 50 แห่งของประเทศจีน

=== การเข้าร่วมงานในต่างประเทศ ===
ปี พ.ศ. 2549 บี้ และ เอ็กแซ็กท์-ซีเนริโอ เข้าร่วมงาน **เอเชี่ยน เทเลวิชั่น อวอร์ดส์ (Asian Television Award) ประเทศสิงคโปร์** โชว์เพลง "I Need Somebody" ในวันที่ 30 พฤศจิกายน 2549 ณ ซันเทคสิงคโปร์ อินเตอร์เนชั่นแนล คอนเวนชั่น แอนด์ เอกซ์ซิบิชั่น เซ็นเตอร์

ปี พ.ศ. 2553 เป็นตัวแทนศิลปินไทย เข้าร่วมงาน **จี20 เอเชีย ซอง เฟสติวัล (2010 Asia Song Festival Let's Go G20 Concert) ณ โซล ประเทศเกาหลีใต้** สนามกีฬาโอลิมปิคจัมชิล ขึ้นโชว์เพลง จังหวะหัวใจ ฮัก มากมาย และรับรางวัล The Best Asian Artist Award

ปี พ.ศ. 2554 เข้าร่วมงาน **เทศกาลละครทีวีนานาชาติ และเทศกาลภาพยนตร์นานาชาติ ณ นครเซี่ยงไฮ้ สาธารณรัฐประชาชนจีน** ระหว่างวันที่ 6 - 10 มิถุนายน 2554 ขึ้นโชว์เพลง จังหวะหัวใจ

ปี พ.ศ. 2554 เข้าร่วม **งานประกาศรางวัล อันฮุย ทีวี ดรามา อวอร์ดส (Anhui TV Drama Awards) ณ กรุงปักกิ่ง สาธารณรัฐประชาชนจีน** ขึ้นโชว์เพลง **เผลอรักหมดใจ** เวอร์ชันไทย-จีน และรับรางวัล**พระเอกละครต่างประเทศยอดนิยม** The Best Foreign Drama Of The Year 2011 จาก [[ดอกรักริมทาง]]

== ภาพลักษณ์ ==

ผลการสำรวจความนิยมจากโพลล์สถาบันต่าง ๆ

* [[สวนดุสิตโพล]] : **ผลสำรวจที่สุดแห่งปี**
** นักร้องเพลงไทยสากลชาย ที่ประชาชนชอบมากที่สุด อันดับ 2 (ปี 2551) ร้อยละ 35.15 
** นักร้องเพลงไทยสากลชาย ที่ประชาชนชอบมากที่สุด อันดับ 2 (ปี 2552) ร้อยละ 35.39 
** นักร้องเพลงไทยสากลชาย ที่ประชาชนชอบมากที่สุด อันดับ 3 (ปี 2554) ร้อยละ 16.55 
** นักร้องเพลงไทยสากลชาย ที่ประชาชนชอบมากที่สุด อันดับ 2 (ปี 2555) ร้อยละ 27.04

* [[เอแบคโพล]] : **ผลสำรวจ "ที่สุดของบัน​เทิง​และกีฬา​แห่งปี"**
** นักร้องชายไทย ที่เป็นที่ชื่นชอบมากที่สุด อันดับ 2 (ปี 2552) ร้อยละ 9.9 
** นักร้องชายไทย ที่เป็นที่ชื่นชอบมากที่สุด อันดับ 2 (ปี 2553) ร้อยละ 16.4 
** นักร้องชายไทย ที่เป็นที่ชื่นชอบมากที่สุด อันดับ 2 (ปี 2554) ร้อยละ 15.8 
** นักร้องชายไทย ที่เป็นที่ชื่นชอบมากที่สุด อันดับ 2 (ปี 2555) ร้อยละ 16.7 

* [[กรุงเทพโพลล์]] : **ผลสำรวจ "ที่สุดแห่งปี"**
** นักร้องนักแสดงไทยที่มีผลงานสร้างสรรค์โดนใจมากที่สุด อันดับ 2 (ปี 2552) ร้อยละ 7 

* อันดับผู้ทรงอิทธิพลของไทย
** หนึ่งในผู้ทรงอิทธิพลของไทย ปี 2551 โดยนิตยสาร Positioning
** หนึ่งในผู้ทรงอิทธิพลวงการบันเทิงไทย ปี 2551 โดยหนังสือพิมพ์สยามรัฐ

* ไทยรัฐโพล
** นักร้องในดวงใจ อันดับ 3 (ปี 2552) ร้อยละ 9.2 
** นักร้องในดวงใจ อันดับ 3 (ปี 2553) ร้อยละ 13.5
** นักร้องในดวงใจ อันดับ 4 (ปี 2554) ร้อยละ 10.5 
** พระเอกในดวงใจ อันดับ 5 (ปี 2554) ร้อยละ 5.2 
** นักร้องในดวงใจ อันดับ 3 (ปี 2555) ร้อยละ 12.4

* บ้านสมเด็จโพลล์ บุคคลในดวงใจ ของหนุ่ม สาววัยทำงานในกรุงเทพมหานคร ปี 2555
** อันดับ 1 ศิลปิน นักร้อง นักดนตรี ที่ชื่นชอบ ชื่นชม และเป็นแบบอย่างที่ดีมากที่สุด  ร้อยละ 20.7

* นิด้าโพล ผลสำรวจ นักแสดง นักร้อง ต้นแบบที่ดีของเยาวชน ประจำปี 2555
** อันดับ 2 นักร้อง ที่มีความประพฤติที่ดีเป็นตัวอย่างของเยาวชน ร้อยละ 4.06

* อีสานโพล บุคคลและองค์กรที่เป็นที่สุดแห่งปี 2555
** นักร้องชายแห่งปี อันดับ 1 (ปี 2555) ร้อยละ 17.38

=== ผลโหวตในต่างประเทศ ===
* ผลโหวตเว็บไซต์ในจีน The most popular Asia male stars Ranking () อันดับ 1 ดาราชายต่างประเทศยอดนิยม (ปี 2012)
* ผลโหวตเว็บไซต์ในจีน โดย Ifensi อันดับ 1 Top Smart Asia Male Star (ปี 2012)
* ผลโหวตทาง SMS ในจีน จัดอันดับศิลปินดารายอดนิยมของจีน โดยหนังสือพิมพ์ Xing Zhou Kan
** อันดับ 4 ประจำเดือนพฤษภาคม 2011
** อันดับ 1 ประจำเดือนพฤษภาคม 2012

== กิจกรรมเพื่อสังคม ==
กิจกรรมทางด้านสังคมและการเป็นพรีเซ็นเตอร์รณรงค์ในกิจกรรมต่าง ๆ มีดังนี้

ปี พ.ศ. 2551 ได้รับเลือกเป็น **ตัวแทนกำลังใจ** ในโครงการกำลังใจในพระดำริ [[สมเด็จพระเจ้าลูกเธอ เจ้าฟ้ากรมหลวงราชสาริณีสิริพัชร มหาวัชรราชธิดา|สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา]] โดย[[กระทรวงยุติธรรม (ประเทศไทย)|กระทรวงยุติธรรม]] ประจำปี พ.ศ. 2551 และเป็นหนึ่งใน **พรีเซ็นเตอร์รณรงค์เรื่องยาเสพติด** จาก สำนักงาน[[คณะกรรมการป้องกันและปราบปรามยาเสพติด]] (ป.ป.ส.) โดยเป็น**ตัวแทนในเรื่องความเพียร** ต่อมาได้รับเลือกจาก[[กระทรวงการพัฒนาสังคมและความมั่นคงของมนุษย์ (ประเทศไทย)|กระทรวงการพัฒนาสังคมและความมั่นคงของมนุษย์]] เป็น**พรีเซ็นเตอร์รณรงค์ ยุติความรุนแรงต่อเด็ก และสตรี** ร่วมกับ [[เจมส์ เรืองศักดิ์]] นอกจากนั้นได้เข้าร่วมในโครงการ **"Just Say No"** ในการรณรงค์ต่อต้านยาเสพติด

ปี  พ.ศ. 2552 ได้รับเลือกจาก[[สำนักงานกองทุนสนับสนุนการสร้างเสริมสุขภาพ]] (สสส.) เป็น**พรีเซ็นเตอร์ในโครงการรณรงค์การออกกำลังกาย** โดยจัดทำเพลงและมิวสิกวิดีโอในชื่อ "ฟิตหัวใจ" เป็นเพลงรณรงค์ในการออกกำลัง  และเนื่องจากเป็นผู้ที่มีกิจกรรมดีเด่นทางด้านสังคมและกิจกรรมภายในมหาวิทยาลัย จึงได้รับเลือกเป็นหนึ่งในตัวแทนบัณฑิตผู้สำเร็จการศึกษา ของ[[มหาวิทยาลัยเทคโนโลยีพระจอมเกล้าธนบุรี]]ในพิธีพระราชทานปริญญาบัตร ถวายพวงมาลัยข้อพระกร แด่[[สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี]] ''ในปี 2553'' เป็นหนึ่งในตัวแทนดาราศิลปินเข้าร่วมในโครงการ **"The Big Green Miracle"** ในโครงการคนหล่อขอทำดี ของ[[สุดสัปดาห์ (นิตยสาร)|นิตยสารสุดสัปดาห์]] โดยเป็น**ตัวแทนในโครงการสร้างแนวเขื่อนสลายกำลังคลื่น ที่บ้านขุนสมุทรจีน**

==== ภาพลักษณ์ทางสังคม ====
* **ตัวแทนกำลังใจ** ในโครงการกำลังใจในพระดำริ [[สมเด็จพระเจ้าลูกเธอ เจ้าฟ้ากรมหลวงราชสาริณีสิริพัชร มหาวัชรราชธิดา|สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา]] [[กระทรวงยุติธรรม (ประเทศไทย)|กระทรวงยุติธรรม]] ประจำปี พ.ศ. 2551
* **พรีเซ็นเตอร์รณรงค์ต่อต้านยาเสพติด** **ด้านความเพียร** ประจำปี พ.ศ. 2551 สำนักงาน[[คณะกรรมการป้องกันและปราบปรามยาเสพติด]] (ป.ป.ส.) 
* **พรีเซ็นเตอร์รณรงค์ ยุติความรุนแรงต่อเด็กและสตรี** ประจำปี พ.ศ. 2551 [[กระทรวงการพัฒนาสังคมและความมั่นคงของมนุษย์ (ประเทศไทย)|กระทรวงการพัฒนาสังคมและความมั่นคงของมนุษย์]]
* **พรีเซ็นเตอร์โครงการแค่ขยับเท่ากับออกกำลังกาย** ประจำปี พ.ศ. 2552 [[สำนักงานกองทุนสนับสนุนการสร้างเสริมสุขภาพ]] (สสส.) ในชุดเพลงรณรงค์คือเพลง "**ฟิตหัวใจ**" โดย 'บี้ สุกฤษฎิ์'
* **รางวัลเยาวชนดีเด่นแห่งชาติ** (สาขาสื่อมวลชนเพื่อเด็กและเยาวชนที่ป้องกันปัญหาสังคม) ปี 2552
* **รางวัลลูกกตัญญู ประจำปี 2552**
* **รางวัลเยาวชนคนดี ศรีนันทนาการ ปี 2553'''

## ผลงาน

## รางวัล

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่เกิดในปี พ.ศ. 2528

หมวดหมู่:บุคคลจากอำเภอเมืองเชียงใหม่
หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี
หมวดหมู่:เดอะสตาร์ ค้นฟ้าคว้าดาว
หมวดหมู่:ศิลปินสังกัดเดอะ วัน เอ็นเตอร์ไพรส์
หมวดหมู่:นักร้องชายชาวไทย
หมวดหมู่:นักร้องป็อปไทย
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงสังกัดช่องวัน
หมวดหมู่:นักร้องเพลงภาษาจีนชาวไทย
หมวดหมู่:นักร้องเพลงภาษาญี่ปุ่นชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักร้องจากจังหวัดเชียงใหม่
หมวดหมู่:นักแสดงจากจังหวัดเชียงใหม่
หมวดหมู่:นักแสดงละครเวทีชายชาวไทย
หมวดหมู่:นักแสดงละครเพลงชายชาวไทย